
‏יום חמישי כ"ח אלול תשפ"ו		‏10 ספטמבר 2026

פרוטוקול ישיבת הנהלת אגודת מים לישראל מס 4/2026
נערכה בקיבוץ יגור  בתאריך 08/09/2026 
משתתפים: איתן ברושי, הלל גרוסר, ידין כהן, שבתאי גלס, איתן שדה, עופר גור, רון יצחקי, ניר וילק, צביקה גרבר, אילנה דרור, ניצן דהן, יועד לודר, ליאור ברוטנשטיין, עמוס שולנר, דב קוזניצוב, מאיר ברוקנטל.  
חסרים: אורן עמיאל, יענקלה מוסקוביץ, דוד צפרירי, דקל קישנבסקי, עזרא סידרנסקי, ירון גרימברג, קרן אלמוג, רועי סופר, יחיעם אלטשולר.
מוזמנים: מתן רז-בירן,  שרון פישביין, תייסיר מרעי ופייסל איבראהים - נציגי אגודות הדרוזים ברמת הגולן,  גל אבריאל – מנכ"ל מרכז חקלאי העמק, עמית רוטמן - מרכז גד"ש יגור.

סדר היום:
1. פרוטוקול ישיבת הנהלה מתאריך 25/06/2026 – אושר. 

2. הצגת פעילות קולחי עמק יזרעאל ופעילות חקלאית קיבוץ יגור – גל אבריאל הציג בהרחבה את פעילות משק המים של עמק יזרעאל. עמוס שולנר הציג את פעילות מי יגור ומנהל ענף החקלאות הציג את הפעילות החקלאית ואתגריה.
הוצג העיוות הגדול ביישום תיקון 31 לחוק המים בכל הקשור לתעריפי הקולחים בתשלובת הקישון. האזור פועל באינטנסיביות לטיפול בנושא ויתכן מאוד שהנושא יגיע לבג"צ בלית ברירה.

3. צירוף  אגודות הישובים הדרוזים בצפון רמת הגולן – נערכה היכרות עם נציגי אגודות הדרוזים תייסיר מרעי ופייסל אבראהים, הנציגים הציגו את פעילותם ואת הסוגיות העיקריות העומדות לפיתחם. נציג מטעם האגודות הדרוזיות יצטרף לחברות בהנהלת מים לישראל, לאחר אישור באסיפה הכללית הקרובה.

4. שת"פ עם קק"ל – איתן ברושי הציג את הפוטנציאל האסטרטגי בחיבור בין מים לישראל וחבריה והקרן הקיימת לישראל. מדובר, בשלב הראשון, בהשקיית חלקות יער צעירות (5 שנים ראשונות מנטיעה) במי קולחים. איתן ביקש מן האגודות לבחון כל אחת באזורה את הפוטנציאל הקיים למימוש אספקה זו.
מאיר ברוקנטל העלה את הצורך בקידום תמיכות קק"ל בהקמת מאגרים.
5. ארנונה על מאגרים – הוצג ע"י איתן ברושי וצביקה גרבר פעילות חברת מקורות כנגד הרשויות המקומיות בסוגיית הארנונה על מאגרי מים וקולחים. תיבחן האפשרות לשת"פ עם חברת מקורות בנושא.

6. יישום תיקון 31 לחוק המים – מתן רז-בירן הציג את הצוות המלווה את פעילות יישום החקיקה. האתגרים המרכזיים שהוצגו – (א) תיקון עיוות תעריף תשלובת הקישון; (ב) פירוט רשות המים את רשימת פרויקטי הקולחים והסטטוס שלהם המשפיע ישירות על יישום תיקון 31 לקראת שנים 2027 ו-2028 ואילך; (ג) תעריפי המים השפירים לקראת 2027 בהקשרי פיתוח והתפלה;
מאיר ברוקנטל העלה את סוגיית הולכת מי הקולחים ע"י חברת מקורות ואת העובדה שהנושא טרם מיושם ע"י רשות המים כחלק מיישום תיקון 31. איתן ברושי ביקש מכל אחת מן האגודות להכין נייר ולרכז את דרישותיהם לקראת 2027 בכל הקשור ליישום תיקון החוק. 
7. בג"צ אסדרת ספק כפרי רב יישובי – נמסר ע"י איתן ברושי ומתן רז-בירן עדכון וסטטוס הנושא. במסגרת ההתנהלות מול רשות המים, הפרקליטות, בג"ץ ומשרד התשתיות נערכים מאמצים גדולים להביא את הנושא לדיון חוזר במועצת רשות המים וניסיון לשינוי עמדת המועצה בנושא. שינוי עמדת המועצה ואפשרות לשילוב האגודות ברפורמה יאפשר מתן מענה הולם לבג"צ.

8. דמי חבר 2027  - אושרה עקרונית הבקשה להגדלת מסגרת התקציב ב-100 אלש"ח לשנת 2027. ניר וילק, מנהל אפיקי מים, ביקש לקבל את מנגנון חלוקת התוספת לפני אישור.

9. אסיפה כללית לשנת 2026 – נמסר כי האסיפה השנתית תקיים בתאריך 10/11/2026 במועדון בעין שמר. איתן ברושי סקר בקצרה את סדר היום המתוכנן.

